ปักเต้าแชกุง

**ปักเต้าแชกุน** (; เทพกลุ่มดาวเหนือ) **ต้าเซิ่งเป่ยโต่วชีหยวนจุน** (; พระสัปตมหาเทวีแห่งดาวเหนือ) หรือ **เซี่ยวไจ้เหยี่ยนโซ่วเทียน** (; เทวะแห่งการขจัดภัยพิบัติและยืดอายุขัย) หรือ **ฉางเซิ่งเป่าหมิงเทียนจุน** (; พระเทวะผู้คุ้มครองชีวิตและอายุวัฒนะ) เป็นกลุ่มเทพเจ้าบุรุษเจ็ดพระองค์ที่รักษาดวงดาวฝ่ายเหนือทั้งเจ็ดดวงในลัทธิเต๋าร่วมกับเทพเจ้าดาวฝ่ายใต้ โดยได้รับการยกย่องเป็นผู้ควบคุมวาระสุดท้ายของสรรพชีวิตของลัทธิเต๋า โดยปรากฏสุภาษิตว่า "ดาวใต้กำหนดชีวิต ดาวเหนือกำหนดความตาย" ()

ใน **พระคัมภีร์[[เล่าจื๊อ|ไท้เสียงเหล่ากุง]]ตรัสแสดงดาวเหนือ** (太上玄靈北斗本命延生真經) ได้ปรากฏบทบทบาทของคณะเทพทั้งเจ็ดพระองค์นี้ว่าทรงอานุภาพสามารถขจัดเภทภัยได้ทั้งยี่สิบสี่ชนิด

## เทพปกรณัม

ในวรรณกรรมสามก๊ก บทที่หนึ่งร้อยสาม เมื่อขงเบ้งกำลังป่วยหนัก เขาได้เงยหน้ามองท้องฟ้าที่เต็มไปด้วยดวงดาวและมองเห็นดาวทั้งสามดวงในดวงชะตาของเขาสลัวลง เมื่อรู้ว่าวาระสุดท้ายของเขาใกล้เข้ามา เขาจึงตั้งโคมไฟสำหรับบวงสรวงเทพแห่งดวงดาวเจ็ดไว้ในที่พักเพื่อบวงสรวงต่ออายุสืบชะตา

## เทวลักษณะ

เนื่องด้วยทางทิศเหนือปรากฏเป็นธาตุน้ำ ตามศาสตร์ฮวงจุ้ย เดิมทรงปรากฏทิพยรูปเป็นเทพนารี ดังที่ปรากฏใน **พระคัมภีร์[[เล่าจื๊อ|ไท้เสียงเหล่ากุง]]ตรัสแสดงดาวเหนือ** (太上玄靈北斗本命延生真經) ทรงเรียกคณะเทพีกลุ่มนี้ว่า **พระมหาเทพีสัปตดาวเหนือ** ( ต้าเซิ่งเป่ยโต่วฉีหยวนจุน - 大聖北斗七元君) ซึ่งพระนามที่ยกย่องว่า **หยวนจุน** นั้นถูกใช้เรียกเทวนารีในลัทธิเต๋าแสดงให้เห็นว่าเดิมทรงมีเทวลักษณะเป็นเทพนารี และพระคัมภีร์อัฏฺฐวีสติบทของไท้เสียงเหล่ากุง (太上北斗二十八章經) กล่าวถึงพระเจ้าฮั่นหมิงตี้แห่งราชวงศ์ฮั่นที่ได้ทรงพบกับคณะเทพนารีกลุ่มดาวกระบวยใหญ่บนภูเขาจงหนาน (终南山) โดยกล่าวถึงว่าทรงปรากฏทิพยรูปในลักษณะเป็นสตรีดรุณีที่สวมอาภรณ์ธรรมดา ผมสยาย และไม่สวมรองเท้า ต่อในลัทธิเต๋าได้ปรากฏเทวลักษณะเป็นเจ็ดองค์ตามจำนวนของดาว คู่กับเทพเจ้าดาวกระบวยใต้หกองค์ (หน่ำเต้าแชกุน) แต่เทวลักษณะเทวรูปที่ปรากฏส่วนใหญ่ในศาลเจ้าและสถานที่บูชาต่างของลัทธิเต๋าและศาสนาชาวบ้านจีนในปัจจุบัน มักแสดงเทวลักษณะเป็นเทพบุรุษพระองค์เดียว เนื่องจากน้ำสัมพันธ์กับสีดำ เทวลักษณะของพระองค์จึงมีสีดำ สอดคล้องกับสุภาษิตพื้นบ้านที่ว่า "ดาวกระบวยใต้นำชีวิต ดาวกระบวยเหนือนำความตาย"ทิพยรูปของเทพเจ้าดาวกระบวยเหนือจึงมีสีดำและดูขึงขัง สมกับเทวสามัญนาม "เทพเจ้าผู้กำหนดความตาย" ขณะเดียวกัน เทพเจ้าดาวใต้ (หน่ำเต้าแชกุน) ซึ่งมีหน้าที่ยืดอายุขัย มีเทวลักษณะที่ดูเมตตา ในความเป็นจริงแล้วตามความเชื่อของลัทธิเต๋า เทพเจ้าดาวใต้และเทพเจ้าดาวเหนือมีหน้าที่คล้ายคลึงกันมาก นั่นคือ ปัดเป่าภัยพิบัติและควบคุมอายุขัยของมนุษย์

## นามคณะเทพดาวฝ่ายเหนือ

* **ถางหลางไท่ซิ่งจวิน**(貪狼太星君) ประจำดาวถางหลาง  (贪狼) : ดาว Dubhe /Alpha Ursae Majoris (樞) 
* **จูเหม็นหยวนชิงจวิน**  (巨門元星君) ประจำดาวจูเหมิน (巨門) : ดาวMerak /Beta Ursae Majoris (璇) 
* **ลูชนเจินชิงจวิน** (祿存貞星君) ประจำดาวลู่ชุน (禄存): ดาวPhecda/Gamma Ursae Majoris (璣) 
* **เหวินฉิ่วหนิ่วชิงจวิน**  (文曲紐星君) ประจำดาวเหวินฉิ่ว (文曲) : ดาวMegrez /Delta Ursae Majoris (權)  
* **เหลียนเจิ้นกางซิ่งจวิน** (玉廉貞綱星君) ประจำดาวเหลียนเจิ้น (玉廉) :ดาว Alioth/Epsilon Ursae Majoris (玉衡) 
* **อู่ฉวีจีชิงจวิน** (武曲紀星君) ประจำดาวอู่ฉวี (쿄曲) : ดาว Mizar/Zeta Ursae Majoris (開陽) 
* **ป่อจวินกวนชิงจวิน** (破軍關星君) ประจำดาวปัวจวิน (破軍) : ดาว Alkaid/ Eta Ursae Majoris (破軍破軍星) 

ดาวทั้งเจ็ดดวงนี้สามารถมองเห็นนี้ได้ และนอกจากนี้ยังปรากฏ นามเทพประจำดาวอีกสองดวงที่ยังไม่สามารถมองเห็นได้คือ 

* **จั่วฟูต้าเต้าชิงจวิน** (左輔大道星君) ประจำดาวจั่วฟู "左輔":ดาว Alcor A (寿命星/死兆星) 
* **อวี้ต้าเต้าชิงจวิน** (右弼大道星君) ประจำดาวอวี้ปี "右靈": ดาว Alcor B 

นอกจากนี้ยังปรากฏในเรื่องเล่าว่า ในคฤหาสน์ของฮั่ว กวาง นายกรัฐมนตรีสมัยราชวงศ์ฮั่น มีบริวารคนหนึ่งชื่อ **ฮวนเชอ** (還車) ครั้งหนึ่งเขาเห็นดาวสองดวง คือดาวเหนือและดาวใต้ ปรากฏส่องสว่างจ้า ฮวนเชอจึงเงยหน้าขึ้นมองท้องฟ้าและตั้งเครื่องสักการะบูชาดาวทั้งสองด้วยความศรัทธาต่อมาเขาจึงได้รับพรให้มีอายุยืนถึงร้อยปี

## วิวัฒนาการ
คติการบูชาคณะเทพดาวเหนือทั้งเก้าพระองค์ได้พัฒนาเป็น **[[กิ๋วอ๋องไต่เต่]]** หรือ **[[กิ๋วอ๋องไต่เต่|กิ้วอ้วงฮุดโจ้ว]]** เทพประธานของเทศกาลกินเจซึ่งคติการบูชาคณะเทพทั้งเก้าองค์นี้เผยแพร่ในศาสนาท้องถิ่นจีนและลัทธิเต๋ารวมถึงพระพุทธศาสนาแบบจีนภายนอกประเทศจีนโดยได้รับความนิยมอย่างกว้างขวางโดยเฉพาะอย่างยิ่งในในมาเลเซีย สิงคโปร์ ไทย ไต้หวัน และภูมิภาคอื่น ๆ ของชาวจีนโพ้นทะเล

## อ้างอิง

## เอกสารเพิ่มเติม
*高雄市三鳳宮神明介紹－北斗星君

## ดูเพิ่ม

*กลุ่มดาวจระเข้
*หน่ำเต้าแชกุน
*เต้าบ้อหงวนกุน
*หลี่โต้ว (禮斗)

หมวดหมู่:เทพเจ้าจีน